b'\n_START_ARTICLE_\nEmiliano Zapata\n_START_SECTION_\n\xc5\xbdivljenjepis\n_START_PARAGRAPH_\nRojen je bil v ju\xc5\xbenomehi\xc5\xa1ki pokrajini Morelos, skoraj v celoti indijanske krvi. Z armado Indijancev, rekrutiranih s planta\xc5\xbe in vasi, je po letu 1910 vodil revolucijo na jugu dr\xc5\xbeave in v letih 1914 in 1915 trikrat zasedel prestolnico Ciudad de Mexico, od tega enkrat skupaj z Villo. Nasprotniki so ga imeli za razbojnika, medtem ko so Indijanci v njem videli junaka in odre\xc5\xa1itelja ter se oprijeli njegovega agrarnega gibanja, imenovanega zapatizem. Zahrbtno ga je ubil odposlanec Carranze.'